open-index/open-wikipedia-markdown huggingface dataset:
Phasors on Stun

**Phasors on Stun** on kanadalaisen progressiivista rockia esittävän FM-yhtyeen kappale, joka julkaistiin singlenä vuonna 1978. Singlen B-puolena oli versiosta riippuen joko ”Slaughter in Robot Village” tai monofoninen versio ”Phasors on Stunista”. Kappale on yhtyeen tunnetuin.

”Phasors on Stun” oli ensimmäisiä yhtyeen säveltämiä kappaleita yhdessä ”One O’Clock Tomorrow’n” ja ”Black Noisen” ohella. Sen sävelsivät yhtyeen perustajajäsenet Cameron Hawkins ja Nash the Slash vuonna 1976, ennen rumpalin liittymistä yhtyeeseen. He esittivät kappaletta jo yhtyeen ensimmäisissä, loppuvuodesta 1976 pitämissä konserteissa ja televisioesiintymisissä. Kappale äänitettiin vuonna 1977 ja se julkaistiin samana vuonna yhtyeen debyyttialbumilla *[[Black Noise]]*. Seuraavana keväänä kappale julkaistiin myös singlenä, jolloin siitä muodostui pienimuotoinen hitti sekä Kanadassa että Yhdysvalloissa. Se oli molempien maiden listoilla parhaimmillaan 20 suosituimman joukossa.

Kappale alkaa kirkkaalla mandoliinimelodialla, jota säestävät tunnustelevat rumpufillit. Myöhemmin mukaan liittyvät avaruushenkiset syntetisaattorisäestykset ja korkealla äänellä lauletut, tieteisteemaiset sanoitukset. Kappaleessa on myös nopeatempoinen syntetisaattorisoolo, ja sen lopussa kuullaan sädeaseen ääniä jäljitteleviä efektejä, jotka tulevat vuorotellen stereoiden oikeasta ja vasemmasta kanavasta. Sävellys sekoittaa monimutkaisia sovituksia ja levottomia rytmejä kaupallisempaan pop-tyyliin.

Kappaleen nimi on viittaus *[[Star Trek]]issä* toistuvasti esitettyyn kehotukseen asettaa vaiheisena tunnettu ase tainnutusasetukselle (”set phasers to stun”).

## Vastaanotto
*Canadian Bands* -sivuston mukaan ”Phasors on Stun” on vakiinnuttanut asemansa kulttiklassikkona. *Wall of Sound* -sivuston Neil Hobkirk mukaan ”Phasors on Stun” on ”hittisingle, joka iskee edelleen kovaa”. *[[Louder Sound]]* -verkkolehden Phil Ashcroftin mielestä kappaleessa yhdistyvät yhtyeen taiteellisesti kunnianhimoisemmat tendenssit sekä popin herkkyys. Lopputulos on hänen mukaansa kestänyt hyvin aikaa. *[[AllMusic]]in* Mike DeGagne sanoo  kappaleen kylmän äänimaailman ja ”lävistävien laserpurkausten” tavoittavan ”avaruuden mustuuden” oivallisesti.

*Prog Archives* -sivustolla kuvaillaan ”Phasors on Stunia” tarttuvaksi ja kompaktiksi yhdistelmäksi valtavirtapopin energiaa ja progressiivisen rockin monimutkaisuutta. Avaruusaiheisia sanoituksia ja laserase-efektejä kritisoidaan kuitenkin tahattoman huvittaviksi.

## Kokoonpano

* Martin Deller – rummut, lyömäsoittimet, syntetisaattori
* Cameron Hawkins – syntetisaattori, bassokitara, laulu
* Nash the Slash – sähköviulu, sähkömandoliini, taustalaulu, efektit

Tuottanut Keith Whiting. *Black Noisen* CD-painoksissa tuottajaksi on merkitty myös FM.

## Lähteet
Elmer S. Riggs

**Elmer S. Riggs** (23. tammikuuta 1869 – 25. maaliskuuta 1963) oli yhdysvaltalainen paleontologi, joka kuvasi Brachiosauruksen ensimmäisenä vuonna 1903. Hän opiskeli Kansasin yliopistossa.

## Lähteet
Fassuta

**Fassuta** (, ) on pääasiassa arabikristittyjen asuttama kylä Israelissa Pohjoisella hallintoalueella lähellä Libanonin rajaa. Kylän asukasluku oli vuoden 2018 lopussa 3&nbsp;149. 

## Maantiede
 
Fassuta sijaitsee Israelin pohjoisosassa Ylä-Galilean alueella noin viiden kilometrin päässä Ma'alot-Tarshihasta koilliseen. Libanonin raja ja UNIFIL:n sininen linja sijaitsevat noin 3,5 kilometriä kylästä pohjoiseen.

## Historia

Nykyinen Fassuta on joskus yhdistetty historialliseen Milfshataan, jonne Harimin pappissuvun sanotaan muuttaneen Jerusalemin toisen temppelin tuhoutumisen jälkeen. Arkeologisissa tutkimuksissa paikalta on löydetty esimerkiksi muinaisia hautoja, vesisäiliöitä ja rakennusten jäänteitä. Aluetta hallitsivat sittemmin historian kuluessa esimerkiksi roomalaiset, ristiretkeläiset ja osmanit. Monet kylän nykyisistä asukkaista polveutuvat paikalle noin 500 vuotta sitten Syyrian ja Libanonin alueelta tulleista siirtolaisista. Paikallisen perimätiedon mukaan kylän ensimmäinen asukas oli muuan kreikkalainen sotilas.

Fassuta liitettiin Israeliin Israelin itsenäisyyssodanaikana vuonna 1948. Kylän asukkaat pakenivat ensin kodeistaan, mutta he saattoivat palata viikkoa myöhemmin takaisin. Toisin kävi esimerkiksi viereisen Kafr Bir’amin muslimiasukkaiden, joiden ei sallittu palata.

## Talous
Fassutan asukkaat olivat alun perin maanviljelijöitä, ja lähiseudulla kasvatettiin esimerkiksi tupakkaa. Kylän asukkaat ovat käyneet töissä suuremmissa kaupungeissa. Vuodesta 2013 kylässä on järjestetty joulujuhlallisuuksia, joita seuraamaan on saapunut tuhansia matkailijoita. Israelin arabien asuttamista kylistä Fassuta on yksi suurituloisimmista.

## Väestö
Fassutan asukasluku oli vuoden 2018 lopussa 3&nbsp;149. Vuonna 2002 asukkaita oli 2&nbsp;860. Lähes kaikki kylän asukkaat ovat arabikristittyjä, ja he kuuluvat melkiittiläiseen kirkkoon.

## Lähteet
Koikkela Kustannus

**Koikkela Kustannus** on suomalainen pienkustantamo, joka toimii Ruukissa. Koikkela Kustannuksen perusti Kirsi-Maria Hiltunen vuonna 2018.

Koikkela Kustannus on julkaissut tähän mennessä kirjoja lapsille ja aikuisille. Tuotevalikoimaan kuuluvat myös muun muassa lukutoukan tuotteet (kuten lukutoukan t-paidat, siivousliinat ja korvakorut), herkut lukuhetkiin, julisteet, kortit ja tarrat. Suurin osa on kokonaan kotimaisia Avainlippu-tuotteita.

## Historia
Ensimmäiset Koikkelan tuotteet olivat lastenkirjat, joissa seikkailevat Hilpertti Hiiri ystävineen: kuvakirja ja siihen liittyvä puuhakirja. Kirjat on kirjoittanut ja kuvittanut Kirsi-Maria Hiltunen. 

Koikkela Kustannuksen kirjavalikoima on sittemmin laajentunut runokirjoihin, romaaneihin ja aikuisten puuhakirjoihin . 

## Lähteet

## Aiheesta muualla

* Koikkelan kotisivut
* Koikkela Kustannuksen verkkokauppa
Fureidis

**Fureidis** (, ) on lähinnä arabien asuttama kylä Israelin Haifan hallintoalueella. Kylän asukasluku oli vuoden 2018 lopussa 13&nbsp;085.

## Maantiede

Fureidis sijaitsee Israelissa Karmelvuoren juurella lähellä Zikhron Ya'akovin kaupunkia.

## Historia
Arkeologisissa kaivauksissa nykyisen Fureidisin alueelta on löydetty jäänteitä kalkoliittiselta kaudelta ja pronssikaudelta. Kylän nykyinen nimi Fureidis on johdettu mahdollisesti kreikan kielen paratiisia tarkoittavasta sanasta *paradeisos*.

Juutalaisten siirtolaisten perustettua Zikhron Ya'akovin Fureidisin viereen kylän arabit ja juutalaissiirtolaiset muodostivat läheisiä taloudellisia siteitä. Israelin itsenäisyyssodan alettua vuonna 1948 Fureidis oli yksi harvoista lähiseudun arabikylistä, jonka asukkaat eivät paenneet kodeistaan. Paikka sai oman kuntansa aseman vuonna 1952.

## Väestö
Fureidiksen asukasluku oli vuoden 2018 lopussa 13&nbsp;085. Vuonna 2002 vastaava lukema oli 9&nbsp;350 ja vuonna 1969 2&nbsp;810. Kylän asukkaat ovat pääasiassa islaminuskoisia arabeja.

## Lähteet
Matti Perälä (teologi)

**Matti Perälä** on suomalainen pappi.

## Koulutus
Perälä tuli ylioppilaaksi 1968 Lappeenrannan lyseon lukiosta. Hän suoritti 1972 teologian maisterin tutkinnon Helsingin yliopiston teologisessa tiedekunnassa. Vuonna 1979 hän valmistui teologian lisensiaatiksi ja väitteli teologian tohtoriksi 1986 aiheena Pontus Wiknerin ihmiskäsitys. Perälä vihittiin papiksi 10.1.1973 Helsingin tuomiokirkossa. 

## Työura
Perälä aloitti työuransa 1973–1975 seurakuntapastorin virassa Espoossa, Kanta-Espoon seurakunnassa (nykyinen Espoon tuomiokirkkoseurakunta) ja jatkoi 1976–1981 Vantaalla, Vantaankosken seurakunnassa. Ylämaan seurakunnan kirkkoherrana Perälä toimi 1981–1987 ja Kuusankosken seurakunnan kirkkoherran virassa 1987–2005. Lapinjärven suomalaisen seurakunnan kirkkoherrana Perälä työskenteli 2005–2011.

## Sivu- ja luottamustoimet
Matti Perälä toimi Mikkelin hiippakunnan tuomiokapitulin pappisasessorina 1986–1992 ja 1995–1998. Piispainkokouksen asettamassa kirkon lapsityössä toimivien asemaa, tehtäviä ja koulutusta selvittäneessä toimikunnassa Perälä toimi 1987–1989 puheenjohtajana. Hän oli PTK- poikien ja tyttöjen keskuksen ensimmäinen puheenjohtaja 1989–1991 ja Luther-opiston hallituksen puheenjohtaja 1990–1991. Kolmena asessorikautenaan Perälä toimi puheenjohtajana kasvatusasiaintoimikunnassa 1986–1992, hiippakuntakokousten valmistusvaliokunnassa 1987–1992 ja diakoniatoimikunnassa 1995–1996. Perälä valittiin Mikkelin hiippakunnan hiippakuntavaltuuston jäseneksi 2016–2020 ja kirkolliskokouksen pappisedustajaksi 2016–2020. Kouvolan rovastikunnan lääninrovastina Perälä toimi 2000–2005. Perälä edusti Suomen evankelis-luterilaista kirkkoa kansainvälisessä nuorisotutkijoiden konferenssissa 12.–15.1.1986 Heidelbergissa ja teologisessa kokouksessa 22.–24.2.2023 Speyerissa.

## Julkaisuja
* Nuorten elämänkatsomus, Kirjapaja 1985
* Ihmiskäsitys Pontus Wiknerin filosofis-teologisessa ajattelussa, Suomalaisen teologisen kirjallisuusseuran julkaisuja 146, väitöskirja 1986; 
* Tulevaisuuden seurakunta. Näkökulmia kirkkoon, kasvatukseen ja kulttuuriin, Kirjapaja 1993, toimituskunnan puheenjohtaja. 
* Muistoja Jumalasta, e-kirja 2014, Mediapinta. 
* Metsäkirkon polku. Nuoruusmuistoista aikuisen ajatuksiin. Autofiktio. Väyläkirjat 2021.

## Lähteet
Pappismatrikkeli Prästmatrikeln 2018, Suomen kirkon pappisliitto 2018.

### Viitteet

## Aiheesta muualla
*http://www.mattiperala.fi
Kukkaro (Jämsä)

**Kukkaro**  on Päijänteen saari Keski-Suomessa Jämsässä.

## Maantietoa
Saari on 2,5 kilometriä pitkä, 1,8 kilometriä leveä ja sen pinta-ala on 2,58 neliökilometriä . Se sijaitsee Saviselän luoteisreunassa mantereen läheisyydessä ja se jää Vanhanselältä katsoen Taivassalon suojaan. Saaren ja mantereen välissä sijaitsee Kukkarosalmi, joka on 200–800 metriä leveä. Salmessa sijaitsevat Majasaari, Talassaari ja pieni luoto. Salmen eteläpäässä ja sen salmensuulla sijaitsee vielä Mertasaari ja sen takana idässä Huhtisaari. Salmen pohjoispää aukeaa Numarinselälle, joka sijaitsee mantereen ja Taivassalon välissä. Taivassaloon on matkaa 850 metriä ja Numarinselällä sijaitsee vielä neljä pientä Vahtsaarta. Taivassalon eteläpuolella on Vuorissalo, jonne on 1,7 kilometriä matkaa. Saarien välissä on Marjosaari, Syvänniemenluoto ja Kukkarosta katsoen kaakossa on Kuorussaari. Kukkaron rannat ovat rantaviivaltaan selväpiirteisiä. Koillispäässä työntyy esille Karinnenä, eteläpäässä Kettunenä ja Kukkarosalmessa Hietastennenä. Mainitut niemet ovat pieniä. Karinnenä ja saaren lounaisosa ovat alavaa maastoa. Muualla saari nousee korkeaksi ja kallioiseksi selänteeksi. Lähes kolmannes saaresta kohoaa 120 metrin korkeuteen mpy. Selänteellä on kolme mäenhuippua, joista korkein kohta sijaitsee lounaispäässä. Se yltää 84 metrin korkeuteen Päijänteen vedenpinnasta. Keskimmäinen mäki on toiseksi korkeimmalla ja Karinmäki, joka sijaitsee saaren koillispäässä, on kallioinen mutta samalla matalin mäki. Saaren lounaisosissa on vielä peltomaata, vaikka vakituista asutusta ei enää ole. Rannoilla ja entisellä maatilalla on yhteensä yli 20 vapaa-ajan asuntoa. Kukkarosalmessa kulkee veneväylä kuten myös leveämmällä Taivassalon ja Kukkaron välisellä järvenselällä.

## Historiaa
Taloudellisessa kartassa vuodelta 1938 on saarelle merkitty kaksi maatilaa peltoineen ja yksi muu kiinteä tila. Peltopalstoja on seitsemän. Saaren nimi on kartassa ”Kukkarosalo” . Vuoden 1966 peruskartassa näkyy kahdeksan peltopalstaa ja seuraavassa vuoden 1981 kartassa 10 palstaa. Vapaa-ajan asuntoja on tässä vaiheessa kuusi ja 1990-luvulla kahdeksan.

## Huomautukset

## Lähteet
Anna Torge

**Anna Torge** on saksalainen mandolinisti. Hän on opiskellut modernia ja historiallista mandoliinisoittoa Kölnissä ja Wuppertalissa Marga Wilden-Hüsgenin johdolla.

Torge on työskennellyt muiden muassa Concerto Kölnin, Akademie für Alte Musik Berlinin, Münchenin radion orkesterin, Hofkapelle Münchenin, Georgian kamariorkesterin, Stuttgartin kamariorkesterin, Baijerin radion sinfoniaorkesterin ja Wienin filharmonikkojen kanssa. Hän on tehnyt yhteistyötä sellaisten henkilöiden kuin Dennis Russell Daviesin, Enoch zu Guttenbergin, Michael Alexander Willensin, Mariss Jansonsin, Riccardo Mutin ja Daniel Hardingin kanssa. Hän on esiintynyt monissa musiikkikeskuksissa eri puolilla maailmaa, esimerkiksi Münchenin Residenztheaterissa, Théâtre des Champs-Élyséesissa ja Walt Disney Concert Hallissa.

Kamarimusiikillista näkemystään Torge on laajentanut muiden muassa Mayumi Hirasakin, Ronald Brautigamin, Gerald Hambitzerin, Axel Wolfin ja Rüdiger Lotterin kanssa. Hän on esiintynyt useilla festivaaleilla, voittanut useita palkintoja ja levyttänyt eri levymerkeille, kuten Naxokselle ja cpolle muiden muassa Hans Werner Henzen, Sylvius Leopold Weissin, Antonio Vivaldin, Johann Adolf Hasse ja Mauro Giulianin teoksia.

## Lähteet

## Aiheesta muualla
* Viralliset sivut 
* AllMusic: Anna Torge
Etonogestreeli

**Etonogestreeli** (C22H28O2) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn joko yksinään tai yhdessä estrogeenin kanssa. Etonogestreeli kuuluu WHO:n laatimaan tärkeimpien lääkeaineiden luetteloon.

## Ominaisuudet
Etonogestreeli on vaikutukseltaan progestiini. Se estää ovulaation ja muuttaa kohdun limakalvon rakennetta hedelmöittyneen munasolun kiinnittymiselle sopimattomaksi. Desogestreelion etonogestreelin aihiolääke, joka muuntuu ihmiselimistössä etonosgestreeliksi. Etonogestreeliä voidaan käyttää ihon alle asetettavana implanttina tai yhdessä etinyyliestradiolin kanssa emättimeen asetettavana renkaana.

## Haittavaikutukset
Etonogestreeli voi aiheuttaa amenorreaa ja muita kuukautiskierron häiriöitä sekä lisätä kuukautistenaikaista verenvuotoa.

## Lähteet
Halhul

**Halhul** on kaupunki Palestiinan Länsirannalla hieman Hebronista pohjoiseen. Islamilaisessa perinteessä sitä pidetään profeetta Joonan hautapaikkana. Kaupungin asukasluku oli vuonna 2016 arviolta 29&nbsp;222.

## Maantiede

Halhul siajitsee Palestiinan Länsirannalla Hebronin kuvernoraatissa noin 6 kilometriä Hebronin kaupungista pohjoiseen. Halhulin naapurikaupunkeja ovat Hebronin lisäksi Sa'ir ja Ash Shuyukh idässä, Beit Ummar ja Al Arrubin pakolaisleiri pohjoisessa, Kharas ja Nuba lännessä, sekä Beit Kahil etelässä. Pohjoisessa sijaitsee myös Israelin siirtokunta Karmei Zur. Halhulia on pidetty yhtenä korkeimmista asutuista paikoista Palestiinassa. Korkeutta merenpinnasta alueella on noin 916 metriä.

Vuotuinen sadanta alueella on noin 583 mm ja vuoden keskilämpötila 16°C.

## Historia

Varhaisimpia merkkejä ihmisistä nykyisen Halhulin alueelta ovat Halhulin noin 5&nbsp;000 vuotta vanhat kaiverrukset, jotka kuuluvat vanhimpiin tunnetuihin kaltaisiinsa kaiverruksiin Palestiinasta. Nimensä Halhul sai kanaanilaisilta ja nimi viittaa tärisemiseen. Tärinä on puolestaan mahdollisesti viittaus seudun suhteellisen kylmään säähän. Myöhemmin Rooman valtakunnan kaudella paikka tunenttiin nimellä *Alulos*. Josephus viittaa paikaan idumealaisena kylänä nimeltä *Aluros*. Josephuksen mukaan paikka oli linnoituettu tukikohta ensimmäisen juutalaissodan aikoihin, jolloin sen tuhosivat Simon Bar Gioran johtamat joukot.

Islamilaisessa perinteessä Halhulia on pidetty  profeetta Joonan hautapaikkana. Tarkemmin hautapaikan on uskottu olevan nykyisen Nabi Yunusin moskeijan kohdalla. Kylän vanha keskusta kärsi huomattavia vahinkoja Israelin asevoimien käsissä vuonna 1968. Kaikkiaan kylä on kuitenkin kasvanut etenkin Hebronin läheisyyden takia 1950- 1960-luvuilta alkaen.

## Talous
Maatalous on Halhulin talouden suurin työllistävä osa-alue. Kaupungin ympärillä on suuri maaseutu, jolla siajitsee esimerkiksi hedelmäpuutarhoja ja viiniviljelmiä. Maatalous työllisti noin 50&nbsp;% kaupungin työssäkäyvistä. Kaupungissa on lisäksi neri palveluita ja teollisuutta.

## Väestö
Palestiinan tilastokeskuksen mukaan Halhulin asukasluku oli vuonna 2016 arviolta 29&nbsp;222. Vuonna 1968 vastaava lukema oli noin 6&nbsp;000.

## Lähteet

## Aiheesta muualla
Nokoinen

**Nokoinen** on kylä Salon kaupungin Perniössä. Kylä sijaitsee Perniön pohjoisrajalla Tuohitun kyljessä. Nokoisen naapurikylät ovat Tuohitun lisäksi Muurlan kylät Kaukola ja Harjula.

Nokoinen sijaitsee Tuohitunnummen ja Kavanniemennummen välisessä laaksossa, jossa virtaa pieni Myllyoja. Nokoisten kantatila sijaitsee samalla kylänmäelle Tuohitun kantatilojen kanssa. Laakso on muutettu peltomaaksi ja kylän muu asutus sijaitsee peltoalueiden reunoilla, etenkin Tuohitunnummen reunaa seurailevan Muurlantien varrella.

Nokoinen on irrotettu Tuohitusta omaksi kyläkseen luultavasti 1400-luvulla. Kylän kantatilat Alastalo ja Ylistalo yhdistettiin yhdeksi Nokoisten tilaksi 1878, mikä teki kylästä yksinäistilan. Myöhemmin itsenäistyneet torpat ja siirtoväelle lohkotut tilat ovat lisänneet kylän asutusta.

## Lähteet
Mies Marsista

**Mies Marsista** (engl. *My Favorite Martian*) on yhdysvaltalainen tilannekomedia-televisiosarja, jota CBS-kanava tuotti vuosina 1963-1966 107 jakson verran.

Pääosassa Ray Walston, joka esittää maapallolle tullutta marsilaista. Sarjaa esitettiin Suomen television ykkösohjelmassa mustavalkoisena 3. tammikuuta 1966 alkaen.

## Lähteet
Mi'ilya

**Mi'ilya** (, ) on lähinnä kristittyjen arabien asuttama kylä Israelin Pohjoisella hallintoalueella. Kylän asukasluku oli vuoden 2018 lopussa 3&nbsp;255.

## Maantiede

Mi'ilya sijaitsee Israelin pohjoisosan Ylä-Galilean alueen länsiosassa. Kylästä itään sijaitsee Ma'alot-Tarshihan kaupunki.

## Historia

Ensimmäiset merkit ihmisasutuksesta nykyisen Mi'ilyan alueelta ovat arkeologisten löytöjen perusteella peräisin toiselta vuosituhannelta ennen ajanlaskun alkua. Enemmän historiallisia kohteita on kuitenkin ristiretkien kaudelta. Itse kylän keskellä sijaitsee 1200-luvulta peräisin oleva ristiretkeläislinna *Chasteau du Roi* tai *Castrum Regis*. Hieman kauempana keskustasta on myös Monfortin linna (*Burg Starkenberg*). Monfortin linna oli ristiretkeläisten valtakaudella alueen hallinnollinen keskus. *Castrum Regis* oli myyty saksalaiselle ritarikunnalle vuonna 1220. Muslimit valtasivat kylän oletettavasti vuonna 1266, jolloin he piirittivät Monfortin linnaa. 

Kylästä tuli oma kuntansa Israelissa vuonna 1957.

## Talous
Kylän ympärillä on maatalousaluetta, jolla kasvatetaan esimerkiksi oliiveja, viiniä, hedelmiä ja tupakkaa.

## Väestö
Mi'ilyan asukasluku oli vuoden 2018 lopussa 3&nbsp;255. Vuonna 2002 vastaava lukema oli 2&nbsp;550 ja vuonna 1969 1&nbsp;390. Kylän asukkaat ovat pääasiassa melkiittiläiseen kirkkoon kuuluvia kristittyjä arabeja.

## Lähteet
Budjettipääosasto

**Budjettipääosasto (DG-BUDG)** on Euroopan komission pääosasto, joka vastaa komission talousarvioesitysten valmistelusta. Pääosaston tehtävänä on hallinnoidan EU:n menoja, osoittaa varoja komission eri yksiköille, kerätä EU-maiden talousarvioon suorittamat maksut, huolehtia EU:n rahaliikenteestä, julkaista vuotuiset tilinpäätökset, tehdä ehdotukset ja vastata budjetin sääntelykehyksen täytäntöönpanosta, koordinoida vastuuvapausmenettelyä, raportoida talousarvion toteuttamisesta sekä hallinnoida komission ABAC-kirjanpitojärjestelmää.

Pääosaston poliittisena johtajana toimii Von der Leyenin komission budjetista ja hallinnosta vastaava komissaari Johannes Hahn. Pääosaston pääjohtajana toimii Stéphanie Riso ja varapääjohtajina espanjalainen Maria Rosa Aldea Busquets sekä bulgarialainen Iliyana Tsanova.

## Pääosaston johtajat
### Komissaarit
* 2019–2024: Johannes Hahn
* 2025–2029: Piotr Serafin

### Pääjohtajat
* 2002–2009: Luis Romero Requena
* 2009–2014: Hervé Jouanjean
* 2014–2018: Nadia Calviño
* 2018–2023: Gert Jan Koopman
* 2023– Stéphanie Riso

### Varapääjohtajat
* 2018– Maria Rosa Aldea Busquets
* 2016–2020: Silvano Presa
* 2021– Iliyana Tsanova

## Katso myös
* Euroopan unionin budjetti

## Lähteet
Alue- ja kaupunkipolitiikan pääosasto

**Alue- ja kaupunkipolitiikan pääosasto (DG-REGIO)** on Euroopan komission pääosasto, joka laatii ja toteuttaa komission toimintapolitiikkaa aluekehityksen tehtäväalueella. Pääosaston toiminnan tavoitteena on kehittää Euroopan unionia siten, että talouden ja ihmisten elämänlaatua voidaan parantaa pysyvästi asuinpaikasta riippumatta.

Alue- ja kaupunkipolitiikan pääosastolla työskentelee noin 700 virkamiestä. Virkakunnan tehtävänä on tuottaa asiantuntemusta erityisesti kasvua ja työpaikkoja tuottavien investointien luomiseen ja kohdentamiseen. Alue- ja kaupunkipolitiikan pääosasto pyrkii tuottamaan alueellista tietoa komission päätöksentekoa varten. Pääosasto arvioi tarpeita, rahoittaa investointeja ja arvioi tuloksia Euroopan unionin näkökulmasta pitkällä aikavälillä yhdessä jäsenvaltioiden, alueiden ja sidosryhmien kanssa.

## Hallinto ja johto
Pääosaston poliittisena johtajana toimii Von der Leyenin II komission komissaari Raffaele Fitto. Pääosaston pääjohtajana toimii kyproslainen Themis Christophidou.

Pääosasto jakautuu seitsemään alaosastoon, jotka jakautuvat pääjohtajan ja varapääjohtajan johdettaviksi.

Pääjohtajan alaisuudessa toimivat seuraavat kolme alaosastoa:
# Budjetti, viestintä ja yleishallinto
# Politiikka 
# Tilintarkastus

Varapääjohtajan alaisuudessa toimivat seuraavat neljä alaosastoa
# Euroopan aluellinen yhteistyö, Makroalueet ja Interreg
# Hallintovalmiuksen kehittäminen 
# Viimeistely ja pääprojektit
# Älykäs ja kestävä kasvu

## Instrumentit ja rahastot
* Euroopan aluekehitysrahasto
* Rakennerahasto
* Laajentumista valmistelevan rakenteellisen tuen väline
* Euroopan solidaarisuusrahasto

## Pääosaston johtajat
### Komissaarit
* 2019–2024: Elisa Ferreira
* 2024– Raffaele Fitto

### Pääjohtajat
* 2007–2012: Dirk Ahner
* 2012–2015: Walter Deffaa
* 2016–2023: Marc Lemaître
* 2023: Normunds Popens
* 2023– Themis Christophidou

### Varapääjohtajat
* 2011–2023: Normunds Popens

## Katso myös
* Euroopan sosiaalirahasto

## Lähteet
Soukkahukka

**Soukkahukka** (*Corticeus linearis*) on pimikkökuoriaisten (*Tenebrionidae*) heimoon ja kaarnahukkien (*Corticeus*) sukuun kuuluva kovakuoriaislaji. Aikuiset soukkahukat ovat väriltään tumman punaruskeita ja kooltaan 2,5–2,8&nbsp;mm pitkiä. 
Laji toimii luonnossa ainakin kuusentähtikirjaajan (*Pityogenes chalcographus*) munien ja toukkien saalistajana.

Soukkahukka on Suomessa luokiteltu vakiintuneeksi ja elinvoimaiseksi lajiksi. Lajia esiintyy Euroopassa.

## Lähteet

## Aiheesta muualla
*Laji.fi: Soukkahukka (''Corticeus linearis'')
*UniProt: Taxonomy - ''Corticeus linearis'' 
*Global Biodiversity Information Facility (GBIF): Corticeus linearis 
*Pherobase: Semiochemicals of Corticeus linearis 
*Kaefer: Corticeus linearis (kuva)
Isfiya

**Isfiya** (, ) on kylä Israelin Haifan hallintoalueella Karmelvuorella. Paikallisten asukkaiden enemmistö on druuseja, mutta kylässä asuu myös kristittyjen ja muslimien vähemmistöt. Kylän asukasluku oli vuoden 2018 lopussa 12&nbsp;354.

## Maantiede

Isfiyan kylä sijaitsee Karmelvuorella noin 9 kilometriä Haifan kaupungista kaakkoon. Kylän vieressä sijaitsee toinen druusien asuttama kylä Daliyat al-Karmel.

## Historia
Nykyisen Isfiyan alue on joskus yhdistetty historialliseen paikannimeen *Husifah*, joka mainitaan vanhoissa kinah-teksteissä 300-luvulla tuhoutuneena juutalaisena paikkakuntana. Kyseessä saattaa olla viittaus Bysantin hallitsijoiden toteuttamaan alueen takaisinvaltaukseen Persialta. Alueelta on löydetty myös 400- tai 500-luvulta peräisin olevan synagogan rauniot.

Nykyisen Isfiyan kylät perustivat paikalle asettunet druusit 1600- tai 1700-luvulla. Ensimmäiset druusit saapuivat paikalle Libanonin alueelta ja myöhemmin kylään muutti lisää siirtolaisia Egyptistä. 

1900-luvun puolella Isfiya on kasvanut etenkin läheisen Haifan kaupungin kehityksen vauhdittamana.

## Talous
Maatalous muodostaa paikallisille asukkaille merkittävän talouden osa-alueen. Alueella kasvatetaan esimerkiksi vihanneksia, hedelmiä, karjaa ja lampaita. Nykyisin myös matkailun merkitys on lisääntynyt.

## Väestö
Isfiyan asukasluku oli vuoden 2018 lopussa 12&nbsp;354. Vuonna 2002 vastaava lukema oli 9&nbsp;530, vuonna 1969 4&nbsp;000 ja vuonna 1947 1&nbsp;100. Vuonna 2002 kylän asukkaista 75,5&nbsp;% oli druuseja, 16&nbsp;% kristittyjä ja 7,5&nbsp;% muslimeja.

## Lähteet

## Aiheesta muualla
Carole Cook

**Carole Cook** (alk. **Mildred Frances Cook**, 14. tammikuuta 1924 Abilene, Texas – 11. tammikuuta 2023) oli yhdysvaltalainen näyttelijä, joka teki yli 50-vuotisen työuran teatterissa, televisiossa ja elokuvissa. Hän esiintyi muun muassa Broadway-musikaalissa *[[Hello, Dolly! (musikaali)|Hello, Dolly!]]* sekä televisiosarjoissa *[[The Lucy Show]]*, *[[Here’s Lucy]]*, *[[Starsky ja Hutch]]*, *[[Kojak]]*, *[[Murhasta tuli totta]]*, *[[Dynastia (vuoden 1981 televisiosarja)|Dynastia]]*  ja *[[Greyn anatomia]]*.

## Elokuvia
* *[[Viikonloppu Palm Springsissä]]* (*Palm Springs Weekend*, 1963)
* *[[The Incredible Mr. Limpet]]* (1964)
* *[[Luotikuja]]* (*The Gauntlet*, 1977)
* *[[American Gigolo]]* (1980)
* *[[Kesärakkautta]]* (*Summer Lovers*, 1982)
* *[[Synttärit]]* (*Sixteen Candles*, 1984)
* *[[Grandview USA – Pieni kaupunki, suuret unelmat]]* (*Grandview, U.S.A.*, 1984)
* *[[Koiruuksia kerrakseen]]* (*Lost & Found*, 1999)
* *[[Lehmäjengi]]* (*Home on the Range*, 2004) – äänirooli

## Lähteet

## Aiheesta muualla

* 
*
Reino Rajaniemi

**Reino Kalervo Rajaniemi** (26. maaliskuuta 1919 Ylivieska – 11. heinäkuuta 1993) oli pappi, päätoimittaja, opettaja ja Suomen Kirkon Sisälähetysseuran oppilaitoksen johtaja.    

## Henkilöhistoria
Reino Rajaniemen vanhemmat olivat konduktööri Joonas Rajaniemi ja Amalia Vähäkangas. Hänen ensimmäinen puolisonsa 1944–1956 oli sairaanhoitaja Eeva Annikki Mustakallio ja toinen vuodesta 1956 Meeri Tellervo Leppikangas. Rajaniemi tuli ylioppilaaksi 1939 ja suoritti teologian erotutkinnon 1945. Hän oli Suomen Merimieslähetysseuran palveluksessa 1949–1955, Raudaskylän Kristillisen Opiston uskonnonopettaja 1955–1960 ja Suomen Kirkon Sisälähetysseuran oppilaitoksen johtaja 1963–1971 ja 1973–1976. Vuosina 1971–1973 Rajaniemi työskenteli itsenäisen suomalaisen evankelisluterilaisen seurakunnan pastorina Thunder Bayssä Kanadassa. Rajaniemi toimi Kala- ja Pyhäjokilaakson kirjapaino  -osakeyhtiön toimitusjohtajana ja *[[Kalajokilaakso (lehti)|Kalajokilaakson]]* päätoimittajana 1957–1960. 

## Julkaisuja
* *Paarlastia: tuokiokuvia merimiespapin matkoilta*, 1954
* *Seurakunta toimii. 1, Seitsemäntoista illan lukuohjelmisto työ- eli ompeluseuroihin, opintokerhoihin ym. seurakunnallisiin toimintapiireihin*, 1963, toim. Uriel Kailo, Viiri Hakkarainen, Reino Rajaniemi

## Lähteet
John Bell Hatcher

**John Bell Hatcher** (11. lokakuuta 1861 Cooperstown &ndash; 3. heinäkuuta 1904 Pittsburgh) oli yhdysvaltalainen paleontologi, joka löysi Triceratopsin ja Torosauruksen fossiilin.

## Kuolema
Hatcher kuoli vuonna 1904 Pittsburghissa. Hänet haudattiin Pittsburghin  Homewoodin hautausmaalle.

## Lähteet
Starset

**Starset** on yhdysvaltalainen rockyhtye Columbuksesta, Ohiosta. Yhtye perustettiin vuonna 2013 ja se tunnetaan astronomiaa, ihmiskuntaa ja tulevaisuutta käsittelevistä sanoituksistaan. Yhtye on julkaissut tähän mennessä 4 studioalbumia, joista uusin "HORIZONS" julkaistiin vuonna 2021. Yhtyeen singleistä eniten mainetta on niittänyt "Monster" joka ylti toiseksi Billboardin *Mainstream Rock*-listalle toukokuussa 2017.

## Jäsenet
### Nykyiset jäsenet
* Dustin Bates – laulu, koskettimet
* Ron DeChant – basso, taustalaulu, koskettimet
* Brock Richards – soolokitara, taustalaulu
* Luke Holland – rummut, perkussiot

### Entiset jäsenet
* Adam Gilbert – rummut, perkussiot, taustalaulu (2014–2019)

### Nykyiset kiertuejäsenet
* Siobhán Cronin – viulu, koskettimet (2017–
* Mariko Muranaka Friend – viulu, sello (2014-2015; 2017–)

### Entiset kiertuejäsenet
* Nneka Lyn – sello (2016)
* Jonathan Kampfe – sello (2017–2018)

## Diskografia
### Albumit
* 
* 
* 

### Singlet
* "My Demons" (2013)
* "Carnivore" (2014)
* "Halo" (2015)
* "Monster" (2016)
* "Satellite" (2017)
* "Ricochet" (2018)
* "Manifest" (2019)
* "Infected" (2021)
* "Waiting On Te Sky To Change" (2022)
* "Brawe New World" (2024)
* "Degenerate" (2024)
* "TokSik" (2024)
* "Dystopia" (2024)
* "dark things" (2025)
* "Head over Heels" (2025)
* "SILOS" (2025)

## Lähteet
Devario deruptotalea

**Devario deruptotalea** on seeprakalojen heimoon kuuluva makean veden kalalaji. Lajia tavataan endeemisenä eli kotoperäisenä Intiassa. Se kuvattiin tieteelle ensimmäisen kerran vuonna 2014. *D. deruptotalea* kasvaa yleensä korkeintaan 6,3 senttimetrin mittaiseksi.

## Lähteet
Kirjokuunlilja

**Kirjokuunlilja** eli **poimulehtinen kuunlilja** (*Hosta undulata*) on parsakasvien (Asparagaceae) heimoon kuuluva kasvilaji. Se kasvaa mieluiten ravinteikkaassa ja humuspitoisessa maaperässä. Kirjokuunlilja on hidaskasvuinen ja on noin 30–50 senttimetrin mittainen. Kirjokuunliljan kukat ovat violetteja ja noin 4 senttimetrin levyisiä. Se kukkii heinäkuusta syyskuuhun ja soveltuu perennapenkkiin sekä reunus- ja maanpeittokasviksi.

## Lähteet

## Aiheesta muualla
* Suomen Lajitietokeskus: Kirjokuunlilja – ''Hosta undulata''
Adam Berner

**Adam Berner** (s. 25. tammikuuta 1987 Bromölla) on ruotsalainen jalkapalloilija, pelipaikaltaan hyökkääjä.

Berner edusti urallaan Allsvenskanin Mjällby AIF:ta. Hän pelasi seurassa vuosina 2005–2012 ja voitti yhden mestaruuden. Berner pelasi nuorena myös Ifö Bromölla IF:n riveissä vuosina 2004–2005.

## Lähteet
Deir al-Balah

**Deir al-Balah** on kaupunki Palestiinan Gazan kaistalla Gazan kaupungin eteläpuolella. Sen asukasluku oli vuonna 2019 arviolta 78&nbsp;671.

## Maantiede

Deir al-Balah sijaitsee Palestiinan Gazan kaistalla noin 14 kilometriä Gazan kaupungista etelään. Hallinnollisesti kaupunkiin kuuluu alue, joka on kooltaan noin 15&nbsp;km².

## Historia

Arkeologisten löytöjen perusteella nykyisen kaupungin alue asutettiin pronssikaudella. Paikka oli muinaisten egyptiläisten linnoitus. Eräs alueelta löydetty egyptiläinen sarkofagi on ajoitettu 1200-luvulle ennen ajanlaskun alkua.

Alueen kuuluessa Bysantin valtakuntaan perustettiin vuoden 372 jaa. paikkeilla luostari, josta kaupungin nykyinen arabiankielinen nimi on johdettu. Nimi Deir al-Balah viittaa vapasti kääntäen taatelien luostariin. Kaupungissa oli tuolloin myös juutalainen yhteisö, joka tunsi paikan nimellä *Kefar Darom*. Ristiretkien aikana paikka oli tärkeä ristiretkeläisten linna ja hallinnollinen keskus. Paikalla toimivat esimerkiksi temppeliherrat ja Johanniittain ritarikunta. Aijubidit valtasivat lopulta paikan ristiretkeläisiltä ja siitä kehittyi pysähdyspaikka reitillä Kairosta Damaskokseen.

Israelin itsenäisyyssodan yhteydessä vuonna 1948 Deir al-Balahista tuli osa Egyptin hallitsemaa Gazan kaistaa. Samana vuonna perustettiin myös Deir al-Balahin pakolaisleiri kaupungin viereen. Israel miehitti alueen kuuden päivän sodan aikana vuonna 1967. Israelilaismiehitystä kesti vuoteen 1994, jolloin kaupunki luovutettiin palestiinalaishallinnolle.

## Talous
Deir al-Balah on tunnettu etenkin taatelien tuotantoalueena. Muihin paikallisen maatalouden tuotteisiin lukeutuvat esimerkiksi sitrushedelmät, mantelit, granaattiomenat ja viinirypäleet.

## Väestö
Deir al-Balahin asukasluku oli vuonna 2019 Palestiinan tilastokeskuksen mukaan arviolta 78&nbsp;671. UNRWA:n mukaan Deir al-Balahin pakolaisleirillä asui lisäksi 25&nbsp;569 rekisteröityä pakolaista.

## Lähteet
Uuden maailman apinat

**Uuden maailman apinat** eli **leveänenäapinat** (Platyrrhini) on kädellisten ryhmä, parvolahko, joka käsittää nykyisin viisi Meksikossa, Väli-Amerikassa ja Etelä-Amerikassa tavattavaa apinaheimoa: kierteishäntäapinat (Cebidae), kynsiapinat (Callithrichinae), yöapinat (Aotidae), Pithecidae ja hämähäkkiapinat (Atelidae). Niihin kuuluu yli 150 apinalajia.

## Lähteet

## Aiheesta muualla
*iNaturalist: Parvolahko Platyrrhini
*University of Michigan, Animal Diversity Web (ADW): Platyrrhini, New World monkeys 
*National Center for Biotechnology Information (NCBI): Platyrrhini (New World monkeys)
Kirishima (Kagoshima)

**Kirishima** () on Japanin kaupunki Kyūshūn saarella Kagoshiman prefektuurissa. Se sijaitsee prefektuurin keskiosassa Kagoshimanlahden pohjukassa ja rajautuu koillisessa Miyazakin prefektuuriin. Kaupungin eteläosan rannikkoalueet ovat alavia, pohjoisessa kaupunki nousee Kirishimavuorelle, jonka ympäristö kuuluu Kirishima-Kinkōwanin kansallispuistoon. Kirishimassa on 125&nbsp;472 asukasta (lokakuussa 2019) ja sen pinta-ala on 603,18 neliökilometriä. 

Nykyinen Kirishiman kaupunki perustettiin vuonna 2005 liittämällä yhteen entinen Kokubun kaupunki, Kirishiman maaseutukaupunki ja viisi muuta maaseutukaupunkia: Fukuyama, Hayato, Makizono, Mizobe ja Yokogawa. Kaupungin keskusta sijaitsee Kokubussa, joka oli Nara-kaudelta lähtien Ōsumin provinssin pääkaupunki ja provinssitemppelin (*kokubunji*) sijaintipaikka. Myöhemmin Edo-kaudella alue kuului Satsuman daimiokuntaan. Kaupungista on löytynyt Uenoharan arkeologinen kohde, josta on kaivettu esiin Jōmon-kauden asumusten jäänteitä ja keramiikkaa.

Matkailu on merkittävä elinkeino. Kaupungissa toimii Kokubun-Hayaton teknopolis, jonne on keskittynyt yritystoimintaa ja korkeakoulutusta. Vanhastaan Kirishima tunnetaan tupakan viljelystä – muita viljelykasveja ovat riisi, tee ja muun muassa bataatti. Kaupungissa harjoitetaan myös lihakarjan kasvatusta.

Kirishiman nähtävyyksiin kuuluvat Kirishimavuoren luontoalueet, useat kuumat lähteet (*[[onsen]]*), joista merkittävimpiä ovat Kirishiman onsen-kylän lähteet ja Hinatayama-onsen, Kirishima-jingūn ja Kagoshima-jingūn pyhäköt sekä Hayatozukan arkeologinen kohde. Kirishimaa palvelevat JR Kyūshūn Nippō-päälinja ja Hisatsu-linja. Kagoshiman lentoasema sijaitsee kaupungin alueella.

## Kuvia

Tiedosto:Kagoshima Pref Road 60 Kokubu Central.JPG|Kirishiman keskustaa Kokubussa
Tiedosto:Maruo Onsen Kirishima13n3900.jpg|Maruo-onsen Kirishiman onsen-kylässä
Tiedosto:1930s Japan Travel Poster - 09.jpg|Kirishiman matkailujuliste 1930-luvulta
Tiedosto:Kagoshima Airport03n4592.jpg|Kagoshiman lentoasema
Tiedosto:Kagoshima-jingu, honden and haiden-2.jpg|Kagoshima-jingūn pyhäkkö


## Lähteet

## Aiheesta muualla

* Kaupungin internetsivut
Samsung Galaxy Tab A 10.1

**Samsung Galaxy Tab A 10.1** on Samsungin toukokuussa 2016 julkaisema tabletti, jossa on 16 gigatatavua tallennustilaa ja 2 gigatavua keskusmuistia. Siinä on 10,1 tuuman näyttö ja kahdeksanydinprosessori. Takakamera on 8 megapikseliä ja etukamera 2 megapikseliä. Akkua on 7&nbsp;300 milliampeerituntia. Käyttöjärjestelmänä on Android 6.0 Marshmallow, joka on päivitettävissä 8.1 Oreo -versioon.

## Lähteet
Autuaat metsästysmaat

**Autuaat metsästysmaat**, yleensä: **autuaammat metsästysmaat**, on tietyissä yhteyksissä eri intiaanikansojen kuoleman jälkeiseen elämään liitettyjä uskomuksia kuvaava nimi, jota on käytetty erityisesti viihdeteollisuudessa.

Termiä autuaat metsästysmaat käytettiin todennäköisesti ensimmäistä kertaa James Fenimore Cooperin vuonna 1826 julkaistussa kirjassa *[[Viimeinen mohikaani]]*. Suosituksi tulleesta teoksesta termin käyttö levisi myös laajalti muuhun kulttuuriin ja etenkin sittemmin viihdeteollisuuteen. 

Toisin kuin termin käytöstä saattaa usein ymmärtää, eri intiaanikansoilla oli hyvin erilaisia käsityksiä kuolemasta ja kuoleman jälkeisestä elämästä. Useiden intiaanikansojen uskossa kuolema on ylipäätään ollut varsin toissijainen asia, kun taas suurin osa uskon piirteistä keskittyy elävään elämään. Kuitenkin voidaan myös sanoa, että uskomus siitä, että asiat sujuvat kuoleman jälkeen samaan tapaan tai ehkä paremmin, on ollut myös varsin yleinen piirre.

## Lähteet
William Kaelin

**William Kaelin** (s. 23. marraskuuta 1957 New York, New York, Yhdysvallat) on yhdysvaltalainen lääketieteilijä ja professori, joka sai vuonna 2019 Nobelin fysiologian tai lääketieteen palkinnon Gregg Semenzan ja Peter Ratcliffen kanssa. Kaelinin Nobel-palkintoon johtanut tutkimustyö selvitti hapen asemaa elimistön fysiologian säätämisessä. Hän havaitsi happivajeen vaikutuksia tutkiessaan kasvaimia aiheuttavaa Von Hippel–Lindaun oireyhtymää. Kaelin on erikoistunut syöpätutkimukseen ja -hoitoihin, ja hän tutkii kasvunrajoitegeenejä.

## Nuoruus ja opiskelu
William Kaelin syntyi New Yorkissa vuonna 1957. Hän opiskeli Duken yliopistossa ja suoritti vuonna 1979 alemman korkeakoulututkinnon pääaineinaan kemia ja matematiikka. Lääketieteen tutkinnon hän suoritti neljä vuotta myöhemmin.

Lääketieteen harjoittelujakson Kaelin oli sisätautien osastolla Johns Hopkins Hospital -sairaalassa. Sen jälkeen hän oli Dana-Farber-syöpäinstituutin onkologian apulaislääkäri ja hän suoritti väitöskirjan jälkeistä tutkimusta David Livingstonin laboratoriossa.

## Ura
Kaelin aloitti vuonna 1992 Dana-Farber-instituutissa riippumattomana tutkijana, ja vuonna 1998 hänestä tuli Dana-Farberissa Howard Hughesin lääketieteellisen instituutin tutkija. Kun hän oli perustanut vuonna 1992 etsinyt tutkimuskohdettansa, hän oli lukenut kasvaimia ympäri kehoa aiheuttavan Von Hippel–Lindaun oireyhtymän geenin löytämisestä. Kaelin alkoi pohtia, että voisiko epänormaali happitaso vaikuttaa sairauteen, sillä kasvaimissa on sekä paljon verisuoni että ne saattavat tuottaa paljon erytropoietiinia. Ne siis käyttäytyvät kuin kudokset, joissa on happivajetta.

Kaelinin tutkimusryhmä havaitsi, että Von Hippel–Lindaun oireyhtymään liittyvä geeni pystyy vaikuttamaan HIF1A-proteiiniin. Kun happea on solussa tarpeeksi, HIF saa hydroksyyliryhmän. Hydroksylaatiota ei tapahdu, jos happea ei ole. Kaelin ryhmä julkaisi tuloksensa vuonna 2001. Hydroksylaation asemaa solujen viestinnässä ei oltu aiemmin havaittu.

Kaelinista tuli vuonna 2002 sekä Dana-Farber-syöpäinstituutin että Harvard Medical Schoolin professori. Kaelin valittiin vuonna 2012 lääkeyhtiö Eli Lilly and Companyn hallitukseen. Kaelin on suuntautunut tutkimustyössään syöpähoitoihin. Hän tutkii erityisesti kasvunrajoitegeenejä ja niiden proteiinien normaalia toimintaa.

## Tunnustukset ja merkitys
Kaelin sai vuonna 2019 Nobelin fysiologian tai lääketieteen palkinnon, jonka hän jakoi Gregg Semenzan ja Peter Ratcliffen kanssa. Heidän tutkimustensa ansiosta on löytynyt tietoa siitä, miten happi säätelee elimistön fysiologiaa. Kolmikko oli jakanut vuonna 2016 Albert Lasker -palkinnon lääketieteellisestä perustutkimustyöstä. Kaelin on saanut lisäksi monia muitakin palkintoja. Syöpätutkimuksen Paul Marks -palkinnon hän sai 2001 ja Canada Gairdner International Awardin 2010. Gairdner-palkinnon saantiperusteena oli Kaelinin tekemä molekyylitason löytö solujen tavasta aistia happitasoa.

## Lähteet
Zoltán Takács (viulisti)

**Zoltán Takács** (s. 1959 Budapest) on unkarilaissyntyinen, myöhemmin Suomessa asunut ja työskennellyt viulisti. Hän opiskeli Franz Liszt -musiikkiakatemiassa synnyinkaupungissaan ja sai viuludiplominsa vuonna 1983. Hän sai lisäksi opetusta kamarimusiikissa ja pedagogiikassa Semjon Snitkovskilta ja János Pallagilta. Hän osallistui kursseille, joita pitivät Brenton Langbein, Christopher Warren-Green, Ruggiero Ricci ja Atso Almila.

Takács harkitsi nuorena vaihtoehtoisesti lääkärin uraa. Hän soitti useissa unkarilaisorkestereissa ennen uraansa Suomessa, johon saapui 1980-luvulla ja asettui asumaan. Hän toimi konserttimestarina Tapiola Sinfoniettassa ja soitti Suomalaisessa Kamariorkesterissa ennen pääsemistään Radion sinfoniaorkesteriin, jossa hänestä myös tuli konserttimestari. Hän on vieraillut konserttimestarina Adelaiden sinfoniaorkesterissa. 

Takács on pitänyt konsertteja solistina ja esiintynyt kamarimuusikkona kansainvälisesti; esiintymisurallaan hän on käynyt useissa Euroopan maissa, Yhdysvalloissa, Venezuelassa ja Perussa. Takács on vuoden 1989 Bartók-palkinnon voittaja. 

## Lähteet
Zoltán Takács

**Zoltán Takács** voi viitata seuraaviin henkilöihin:

* Zoltán Takács, jalkapalloilija (s. 1983)
* Zoltán Takács, rockmuusikko (s. 1980)
* Zoltán Takács, viulisti (s. 1959)
Hurfeish

**Hurfeish** (arab. حرفيش‎; hepr. חֻרְפֵישׁ‎) on druusien asuttama kylä Israelissa Pohjoisella hallintoalueella. Kylän asukasluku oli vuoden 2018 lopussa 6&nbsp;315.

## Maantiede

Hurfeish sijaitsee Siraelin pohjoisosassa Ylä-Galilean alueella. Hurfeishista länteen sijaitsee Ma'alot-Tarshiha ja etelään Beit Jann. Kylä on myös Sacalanvuoren juurella ja kylän korkeus merenpinnasta on 700-854 metriä.

## Historia

Hurfeishin nimen alkuperästä on useampia eri tarinoita. Mahdollisesti se on peräisin aluetta 400-luvulla asuttaneelta heimolta nimeltä *al-Harfush*. Toisen teorian mukaan nimi on johdettu arabian kielen sanasta *Khurfeish*, joka on erään yleisen kasvin nimi.

Druusien ja muslimien perinteessä Hurfeishia pidetään al-Nabi Sabalanin hautapaikkana, joka on puolestaan liitetty Raamatun Sebuloniin, Jaakobin poikaan. Al-Nabi Sabalanin pyhättö sijaitsee viereisellä Sabalanvuorella.

Ristiretkien aikana kaupunki tunnettiin nimillä *Horfeis, Hourfex, Orpheis*, tai *Orfeis.*

Oma kuntansa Hurfeishista tuli vuonna 1967.

## Väestö
Hurfeishin asukasluku oli vuoden 2018 lopussa 6&nbsp;315. Vuonna 2002 vastaava luku oli 4&nbsp;480 ja vuonna 1968 1&nbsp;510.

Kylän asukkaat ovat pääasiassa druuseja. Kylä muodostaa Galilean druusien tärkeän keskuksen ja samalla myös heidän pohjoisimman asutuskeskuksensa.

## Lähteet
UA120

**UA120** oli yhdysvaltalainen kiinteäajoineisten boosterimoottorien perhe, jota valmisti United Aircraftin (myöhemmin United Technologies) kemianteollisuuden osasto Chemical Systems Division (lyh. *CSD*). Boosteriperheeseen kuului useita malleja, jotka poikkeisivat toisistaan moottorisegmenttien määrässä. Boosteria käytettiin Titan-rakettiperheen versioissa Titan III, -34D ja -IVA, minkä lisäksi sen käyttöä suunniteltiin Saturn-rakettiperheen johdannaisten kanssa.

UA120-boostereissa käytettiin avaruussukkulan SRB-boosterimoottorien tapaan PBAN-ajoainetta. Molempien kantorakettien boosterimoottorit olivat kooltaan valtavat, minkä seurauksena PBAN-ajoaine oli valmistetuin kiinteä rakettipolttoaineseos edelleen vuonna 2019.

## Lähteet

## Aiheesta muualla
Whatever Happened to Benny Santini?

**Whatever Happened to Benny Santini?** on Chris Rean debyyttialbumi, joka julkaistiin vuonna 1978. Ensimmäinen single ”Fool (If You Think It’s Over)” on hänen suurin hittinsä Yhdysvalloissa, missä saavutti kahdennentoista sijan Billboard Hot 100-listalla. Albumi oli tuottanut Gus Dudgeon, joka on kuuluisin siitä, että hän on tuottanut suurimman osan Elton Johnin albumeista 1970-luvulla.

## Kappaleet
Kaikki kappaleet kirjoittanut Chris Rea.

## Kokoonpano

* Chris Rea – laulu, kitara, kosketinsoitin
* Robert Ahwai – kitara
* Eddie Guy – kitara
* Paul Keogh – kitara
* Phil Curtis – basso
* Pat Donaldson – basso
* Dave Markee - basso
* Eoghan O’Neill – basso
* Rod Argent – kosketinsoitin, sähköpiano
* Kevin Leach – kosketinsoitin
* Max Middleton – kosketinsoitin
* Pete Wingfield – kosketinsoitin, piano
* Steve Gregory – saksofoni
* Dave Mattacks – rummut
* Norman Nosebait – rummut
* Adrian Rea – rummut
* Martin Ditcham – lyömäsoittimet
* Gus Dudgeon – lyömäsoittimet, tamburiini, tuottaja
* Frank Ricotti – lyömäsoittimet
* George Woodhead – lyömäsoittimet
* Doreen Chanter – taustalaulu
* Irene Chanter – taustalaulu
* Stuart Epps – taustalaulu
* Pete Stanley – banjo

## Arvostelut
* Allmusic: 

## Lähteet
Rina Hon’izumi

**Rina Hon’izumi** (, s. 4. helmikuuta 1993 Fukushima, Japani) on japanilainen laulaja ja ääninäyttelijä.

## Esiintymiset
### Televisioanimet
**[[BanG Dream!]]* (Mayu Kawabata, Kaede Mizumura)
**[[Hugtto! PreCure]]* (Saaya Yakushiji/Cure Ange)
**[[Rinne (mangasarja)|Rinne (animaatio)]]* (Rinne Rokudo)
**[[The Laughing Salesman]]

=== OVA ===
**Karakai Jōzu no Takagi-san''

## Lähteet

## Aiheesta muualla
* 81 Produce Profiili 
*[News Network](https://www.animenewsnetwork.com/encyclopedia/people.php?id=166150　Anime)
Suolamaltsa

**Suolamaltsa** eli **laukkamaltsa** (*Atriplex longipes*) on revonhäntäkasvien (Amaranthaceae) heimoon, maltsojen (*Atriplex*) sukuun kuuluva kasvilaji. Se jaetaan kahteen alalajiin, isosuolamaltsa (*Atriplex longipes* ssp. *longipes*) ja pikkusuolamaltsa (*Atriplex longipes* ssp. *praecox*), joita on aiemmin pidetty omina lajeinaan.

Suolamaltsa on yksivuotinen, möyheä ja melko matalakasvuinen maltsalaji. Muista maltsalajeista suolamaltsa muistuttaa eniten kylämaltsaa (*Atriplex patula*), mutta lajit ovat erotettavissa toisistaan alimpien lehtien lehtiasennon sekä hedelmystöjen ulkonäön perusteella.

Suolamaltsan varret ovat rentoja ja varren haarat ovat vastakkain. Kaikki lehdet alimpia lehtiä myöten ovat myös vastakkain. Lehdet ovat nuolityvisiä ja syvään hammaslaitaisia. Usein lehden tyvellä on erotettavissa kaksi ulkonevaa ja muita isompaa hammasliuskaa. Suolamaltsan kukat ovat pieniä sekä mitättömännäköisiä ja suolamaltsa kukkii toukokuusta heinäkuulle. Hedelmystöt ovat tavallisesti siirottavaperäisiä. Alalajeista isosuolamaltsa on suuremmaksi kasvava ja sen hedelmystöjen perät ovat pidemmät. Pikkusuolamaltsa on kooltaan pienemmäksi kasvava sekä vaaleampi ja sen lehdet ovat kapeammat sekä hedelmystöjen perät lyhyemmät.

Suolamaltsa kasvaa merenrannoilla levävalleilla ja rantaniityillä.

## Lähteet
* Den virtuella floran: http://linnaeus.nrm.se/flora/di/chenopodia/atrip/atrilon.html 

## Aiheesta muualla
* Laji.fi: Laukkamaltsa — (''Atriplex longipes'')
* Luontoportti: Suolamaltsa (''Atriplex longipes'')
* ITIS: ''Atriplex longipes''
Football Alliance

**Football Alliance** oli vuosina 1889–1892 pelattu jalkapallosarja Englannissa.

Sarja perustettiin Football Leaguen kilpailijaksi 1889 ja sillä oli 12 jäsenseuraa kuten Football Leaguessakin. Football Alliancea pelattiin vain kolmen kauden ajan kunnes se ja Football League yhdistyivät. Liigaan perustettiin 2. divisioona, jonne suurin osa Alliancen seuroista siirtyi.

## Seurat
* Ardwick (1891–1892)
* Birmingham St George's (1889–1892)
* Bootle (1889–1892)
* Burton Swifts (1891–1892)
* Crewe Alexandra (1889–1892)
* Darwen (1889–1891)
* Grimsby Town (1889–1892)
* Lincoln City (1891–1892)
* Long Eaton Rangers (1889–1890)
* Newton Heath (1889–1892)
* Nottingham Forest (1889–1892, mestari 1892)
* Small Heath (1889–1892)
* Stoke (1890–1891, mestari 1891)
* Sunderland Albion (1889–1891)
* The Wednesday (1889–1892, mestari 1890)
* Walsall Town Swifts (1889–1892)

## Lähteet
* 
*
Englannin 1. divisioonan kausi 1901–1902

**Englannin 1. divisioonan kausi 1901-1902** oli 14. kausi, jossa ratkottiin The Football Leaguen mestaruus. Mukana 1. divisioonassa oli 18 joukkuetta. Sarjan voitti Sunderland, jolle mestaruus oli neljäs. Sarjan kaksi viimeistä joukkuetta, Small Heath ja Manchester City, putosivat suoraan 2. divisioonaan.

## Sarjataulukko

Kaksi viimeistä joukkuetta putosivat 2.divisioonan. Tilalle nousivat West Bromwich Albion ja Middlesbrough.

## Lähteet
Milhanin piirikunta

**Milhanin piirikunta** sijaitsee Al Mahwitin maakunnassa Jemenissä. Vuonna 2003 sen asukasluku oli 89&nbsp;224.

## Lähteet